જેમ તેમ કરીને એક વર્ષ પૂરું થયું અને પરિણામ આવ્યુ રિપોર્ટકાર્ડ જોઇને લાગ્યું કે જીવ વિજ્ઞાન વિષય છોડીને સારું કર્યું. હવે ૧૨ માં ધોરણમાં હતા, બોર્ડ હતું એટલે બધી બાજુ થી ટકોર થતી કે આ વખતે બોર્ડમાં છો તો વાંચવામાં જ ધ્યાન રાખો. અને મજાની વાત તો એ કે જે લોકો ૧૦ પાસ નથી કર્યું એવા સલાહ આપવા પેલ્લા આવી જાય અને એમના બીજા સગા સબંધીઓના ઉદાહરણ આપશે કે મારા ભાઈની સાળાની છોકરીના આટલા આવ્યા હતા ને મારી બેનના નણંદના છોકરાના તેટલા આવ્યા હતા. જોકે આમાં એમનો કે એમના જેવા લોકોનો વાંક નથી પારકી પંચાત તો આપણા ગુજરાતીઓના લોહીમાં પહેલેથી જ હશે.